**Falko Götz** (s. 26. maaliskuuta 1962) on saksalainen jalkapallovalmentaja ja entinen pelaaja.

Ura pelaajana
-------------

Götz aloitti peliuransa itäberliiniläisessä FC Vorwärtsissä, josta siirtyi BFC Dynamoon pelaten siellä vuoteen 1983 saakka. Hän jatkoi uraansa Bayer 04 Leverkusenissa, jonka riveissä juhli UEFA Cupin voittoa 1988. Hän siirtyi samaisen kauden päätteeksi 1. FC Kölniin, jonka paidassa oli lähellä Saksan mestaruutta kahteen otteeseen, mutta joukkue jäi toiseksi sekä kausilla 1988–89 että 1989–90. 

Götz jätti Saksan kentät 1992 ja jatkoi uraansa Turkissa Galatasarayn riveissä. Götzin edustama Galatasaray juhli Turkin mestaruutta kahdesti peräkkäin ennen Götzin paluuta Saksaan. Hän pelasi 1. FC Saarbrückenin riveissä kauden 1994–95 ja siirtyi sitten Hertha BSC Berliniin. Götz lopetti peliuransa 1997 kun Hertha nousi 1. Bundesliigaan.

**Meriitit pelaajana**

* UEFA Cupin voitto: 1988
* Turkin mestaruus: 1993, 1994
* Turkin Cupin voitto: 1993

Ura valmentajana
----------------

Götz jäi peliuransa jälkeen Hertha BSC Berlinin organisaatioon valmentaen vuosina 1997–2000 seuran amatööri- ja nuorisojoukkueita. Kaudella 2001–02 Götz toimi ykkösjoukkueen päävalmentajana helmikuusta kesäkuuhun Jürgen Röberin lähdön myötä. Maaliskuussa 2003 hänestä tuli TSV 1860 Münchenin päävalmentaja. Hän toimi tehtävässä vuoden verran. Heinäkuussa 2004 Götz palasi Hertha BSC Berlinin päävalmentajaksi. Hänen johdollaan seura sijoittui parhaimmillaan 1. Bundesliigassa neljänneksi kausina 2001–02 ja 2004–05. 

Huhtikuussa 2007 Hertha antoi potkut Götzille ja hänen apuvalmentajansa Karsten Heine nostettiin seuran päävalmentajaksi kauden loppuun. Sittemmin Götzia on povattu turkkilaisseura Galatasarayn päävalmentajaksi.

Joulukuussa 2008 saksalainen Kicker kertoi verkkosivuillaan, että Götz palaa takaisin valmennustehtäviin aloittaen tammikuussa Regionalligassa pelaavan Holstein Kielin päävalmentajana.  Pesti Kielissä ei kuitenkaan ollut pitkäaikainen ja menestyksekäs, sillä Götz sai potkut tehtävistään syyskuussa 2009. 

Kesäkuussa 2011 Götz palasi valmennustehtäviin Vietnamin maajoukkueen uutena päävalmentajana. Götzin vastuulle tulivat A- ja U23-maajoukkueiden valmennus.  Tulokset U23-joukkueen kanssa eivät tyydyttäneet maan jalkapalloliiton johtoa ja Götz sai potkut jo joulukuun lopulla 2011. 

Huhtikuun lopussa 2013 Götz allekirjoitti kaksivuotisen sopimuksen 2. Bundesliigassa pelaavan Erzgebirge Auen kanssa.  Götzin johdolla Aue sijoittui kaudella 2013/14 sarjassa sijalle 14. Toinen kausi alkoi heikosti ja neljän tappion myötä putoamisviivan alapuolelle pudonnut Aue erotti Götzin syyskuun alussa 2014. 

Heinäkuussa 2015 Götz palasi valmennustehtäviin Regionalligaseura 1. FC Saarbrückenin päävalmentajaksi.  Götzin johdolla Saarbrücken pelasi kohtuullisesti Regionalligan keskikastissa, mutta silti seurajohto erotti hänet maaliskuussa 2016.

Huhtikuussa 2016 Götzistä tuli 2. Bundesliigassa pelaavan FSV Frankfurtin päävalmentaja. Götzin tavoitteena oli pelastaa FSV putoamiselta, mutta viimeisen kierroksen voitokkaasta ottelusta huolimatta seuran kohtalona oli pudota 3. Ligaan. Kauden jälkeen Götz jätti tehtävänsä ja hänet korvasi Roland Vrabec.

Lähteet
-------

1. ↑  Kicker:Götz und Thom nach Kiel!
2. ↑  Neue Vorwürfe gegen Falko Götz
3. ↑  Goetz nouveau sélectionneur (Arkistoitu – Internet Archive)
4. ↑  Vietnam Football Federation sacks German football coach
5. ↑  Falko Götz und Mirko Reichel neues Trainergespann in Aue
6. ↑  Aue beurlaubt Götz - Wird Menze Sportchef?
7. ↑  Götz wird neuer FCS-Trainer[vanhentunut linkki]
8. ↑  Saarbrücken trennt sich von Götz (Arkistoitu – Internet Archive)
9. ↑  Neuer Trainer Götz „heiß und bissig"
10. ↑  Roland Vrabec neuer Trainer beim FSV Frankfurt


|  |  |  |  |
| --- | --- | --- | --- |
|   | Edeltäjä:**Jürgen RöberHans Meyer** | **Hertha Berliinin päävalmentaja**2–6/20022004–4/2007 | Seuraaja:**Huub StevensKarsten Heine** |

|  |  |  |  |
| --- | --- | --- | --- |
|   | Edeltäjä:**Henrique Calisto** | **Vietnamin maajoukkueen päävalmentaja**6–12/2011 | Seuraaja:**Phan Thanh Hùng** |

|  |  |  |  |
| --- | --- | --- | --- |
|   | Edeltäjä:**Karsten Baumann** | **Erzgebirge Auen päävalmentaja**6/2013–9/2014 | Seuraaja:**Robin Lenk** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |